PATVIRTINTA

Vilniaus Jono Pauliaus II progimnazijos

direktoriaus 2021 m. birželio 30 d.

 įsakymu Nr. V–090

VILNIAUS JONO PAULIAUS II PROGIMNAZIJOS PAGALBOS TEIKIMO MODELIO TVARKOS APRAŠAS

# PAGRINDINĖS SĄVOKOS

Pagalba švietimą reglamentuojančiuose dokumentuose suprantama kaip mokytojų, specialistų, kitų mokyklos darbuotojų vykdoma veikla, susijusi su mokinių socialinių bei pedagoginių poreikių tenkinimu, leidžianti didinti vaiko ugdymo(si) kokybę, padidinanti švietimo veiksmingumą.

**Švietimo pagalba** – specialistų teikiama pagalba mokiniams, jų tėvams (globėjams, rūpintojams), mokytojams ir švietimo teikėjams, leidžianti padidinti švietimo veiksmingumą.

**Informacinė pagalba** – priemonių visuma, kuri garantuoja nuolatinę ir prieinamą informaciją apie reikiamo išsilavinimo ir kvalifikacijos įgijimo galimybes.

**Mokymosi pagalba –** mokytojų teikiama pagalba**,** kuri integruojama į mokymo(si) procesą. Pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodus ir kt.

**Psichologinė pagalba** – mokinio asmenybės ir ugdymosi problemų įvertinimas ir sprendimas, psichologinės pagalbos teikėjams bendradarbiaujant su mokinio tėvais (globėjais, rūpintojais) ir mokytojais juos konsultuojant.

**Socialinė pagalba** – tai siekimas padėti vaikams geriau adaptuotis visuomenėje, bendruomenėje, švietimo ar globos įstaigoje, kitose socialinėse įstaigose, vykdančiose ugdymo funkcijas, racionaliau išnaudoti visas teikiamas galimybes lavintis, mokytis ir augti savarankiškais piliečiais.

**Socialinė pedagoginė pagalba** – mokyklos darbuotojų (socialinių pedagogų, klasės auklėtojų, mokytojų ir administracijos) veikla, susijusi su mokinių socialinių ir pedagoginių poreikių tenkinimu, skirta vaikų auklėjimo ir socialinėms problemoms spręsti.

**Specialioji pedagoginė pagalba** – pedagoginių priemonių sistema, padedanti užtikrinti veiksmingą specialiųjų poreikių turinčių asmenų ugdymą.

**Specialioji pagalba** – pagalba teikiama mokiniams, turintiems specialiųjų poreikių, padedant pasirūpinti savimi ir atlikti su mokymusi susijusią veiklą.

**Sveikatos priežiūros specialisto teikiama pagalba** – pagalba mokiniui saugojant ir stiprinant sveikatą, atliekant pirminę sveikatos priežiūrą, konsultuojant mokytojus, mokinius ir jų tėvus. Sveikatingumo veiklos metodinės konsultacijos mokytojams, mokiniams, jų tėvams (globėjams). Asmens higienos įgūdžių ugdymas ir kontrolė, dalyvavimas rengiant ir įgyvendinant sveikatingumo programas. Priemonių, užtikrinančių traumų ir nelaimingų atsitikimų prevenciją mokykloje, organizavimas.

# PAGALBOS TIKSLAI, PRINCIPAI, GAVĖJAI IR TEIKĖJAI

1. Pagalbos teikimo tikslai:
	1. Padėti įgyvendinti vaiko teisę į mokslą, užtikrinti veiksmingą ugdymą ir ugdymąsi, sudaryti prielaidas pozityviai socializacijai ir pilietinei brandai.
	2. Tobulinti mokymo ir mokymosi procesus, kad mokymosi sunkumų turintys mokiniai įgytų reikiamų įgūdžių.
	3. Stiprinti mokinių psichologinį atsparumą ir psichikos sveikatą, prevencinėmis priemonėmis skatinti saugios ir palankios ugdymuisi aplinkos kūrimą.
	4. Bendradarbiaujant su tėvais (globėjais, rūpintojais) išsiaiškinti ir šalinti priežastis, dėl kurių mokiniai negali tinkamai dalyvauti privalomame švietime.
	5. Stiprinti mokytojų (globėjų, rūpintojų) gebėjimą bendrauti su mokiniais, turinčiais psichologinių, mokymosi problemų, vengiančiais lankyti mokyklą.
2. Pagalbos teikimo principai:
	1. **Lygios galimybės** – kiekvienam mokiniui laiduojamas pagalbos prieinamumas.
	2. **Visuotinumas** – pagalba teikiama visiems mokiniams, kuriems jos reikia.
	3. **Kompleksiškumas** – pagalba teikiama pagal poreikį kartu su kitomis švietimo sistemos pagalbos mokiniui teikimo formomis (informacine, psichologine, specialiąja pedagogine ir socialine, sveikatos priežiūros).
	4. **Veiksmingumas** – remiamasi profesionalia vadyba, tinkamais ir laiku priimtais sprendimais.
	5. **Individualumas** – pagalba teikiama atsižvelgiant į konkretaus mokinio, šeimos ar konkrečias mokyklos problemas.
	6. **Konfidencialumas** – neatskleidžiama konfidenciali informacija mokinio ar jo tėvų (globėjų, rūpintojų) sutikimo tretiesiems asmenims, išskyrus atvejus, kuriuos numato Lietuvos Respublikos įstatymai.
3. Pagalbos teikimą koordinuoja progimnazijos vadovai.

mokytojai.

1. Pagalbos gavėjai yra progimnazijos mokiniai, jų tėvai (globėjai, rūpintojai),
2. Pagalbos teikėjai yra dalykų mokytojai, klasės vadovai, logopedas, psichologas,

socialinis pedagogas, specialusis pedagogas, mokytojo padėjėjas, visuomenės sveikatos priežiūros specialistas, bibliotekininkas, švietimo pagalbos įstaigos, kitos institucijos.

# PAGALBOS TEIKIMO ORGANIZAVIMAS

1. Už pagalbos teikimą ir jos profesinę kokybę atsako progimnazijos direktorius.
2. Pagalbos teikimo vykdymą vykdo mokyklos darbuotojai pagal funkcijas, pareigybinius nuostatus ir direktoriaus įsakymu pavestus darbus.
3. Pagalbos teikimo kryptys:
	1. mokymo(si), psichologinės, socialinės pedagoginės pagalbos teikimas;
	2. mokinių saugumas mokykloje bei jos teritorijoje;
	3. socialinės ir teisinės padėties analizė;
	4. mokinių, mokytojų ir tėvų švietimas;
	5. patyčių, smurto, nusikalstamumo, rūkymo, alkoholio ir kitų psichiką veikiančių medžiagų vartojimo prevencija;
	6. psichologinių, asmenybės ir ugdymo problemų prevencija;
	7. krizinių situacijų valdymas.
4. Pagalbos teikimo formos:
	1. individualus darbas su mokiniu:
		1. turinčiu specialiųjų ugdymosi poreikių;
		2. mokomu namuose;
		3. besimokančiu pagal pagrindinio ugdymo programą (iškilus mokymosi sunkumams);
		4. darbas su gabiais mokiniais;
		5. iškilus individualioms problemoms
	2. darbas su grupe / klase ugdant gyvenimo įgūdžius, pagalba sprendžiant problemas, skatinant tėvų (globėjų, rūpintojų), mokyklos bendradarbiavimą;
	3. darbas su mokinio šeima, jo atstovais pagal įstatymą sprendžiant problemas, trukdančias vaiko ugdymo(si) procesui, stiprinant tėvų (globėjų, rūpintojų) ir progimnazijos bendradarbiavimą.
	4. darbas su progimnazijos bendruomene kuriant ir palaikant saugią aplinką;
	5. darbas su kitomis institucijomis kuriant ir palaikant ryšius tarp vietos bendruomenės ir progimnazijos;
	6. darbas su socialiniais partneriais: vaiko teisių apsaugos tarnyba, pedagogine psichologine tarnyba, policija, seniūnijos socialiniais darbuotojais, vaiko raidos, pirminės sveikatos priežiūros centrais, vaikų neformaliojo švietimo įstaigomis ir kt. siekiant užtikrinti Pagalbos veiksmingumą ar kuriant socialinių pedagoginių problemų prevencijos sistemą.
5. Pagalbos teikimo rūšys:
	1. konsultavimas (mokinio, mokinių grupės, mokytojų, tėvų (globėjų, rūpintojų) siekiant padėti išsiaiškinti ir suprasti tai, kas vyksta jų gyvenimo ir mokymosi erdvėje, padedant mokytis, naujai elgtis, geriau pažinti save ar pasirinkti profesiją);
	2. ugdymo diferencijavimas mokiniui ar mokinių grupei, siekiant sudaryti palankias sąlygas tiek gabių tiek mokymosi problemų turinčių mokinių ugdymui;
	3. socialinių ir gyvenimo įgūdžių formavimas – ugdomas gebėjimas priimti sprendimus ir spręsti problemas, kūrybiškai ir kritiškai mąstyti, bendrauti, pažinti save, elgtis visuomenėje priimtinais būdais, valdyti emocijas, sveikos gyvensenos įgūdžiai;
	4. elgesio korekcija, socialiai priimtino elgesio modeliavimas;
	5. nusikalstamumo, progimnazijos nelankymo, alkoholio, tabako ir kitų psichiką veikiančių medžiagų vartojimo, savižudybių, ŽIV/AIDS, prievartos, patyčių, smurto ir teisės pažeidimų prevencija;
	6. pagalbos komandos telkimas progimnazijoje (esant reikalui, pasitelkiant šeimą bei socialinius partnerius), siekiant sėkmingai spręsti mokinių problemas.
6. Teikiant pagalbą, esant poreikiui, rengiamas Pagalbos teikimo planas (1 priedas).
7. Mokinys, kuriam teikiama pagalba, gali būti įpareigotas įsivertinti savo mokymosi procesą pamokoje arba / ir namuose skiriamų užduočių atlikimą.
8. Mokytojas ar kitas progimnazijos darbuotojas dėl netinkamai besielgiančio mokinio rašo Drausmės pažeidimo aktą (2 priedas).

# PAGALBOS MOKINIUI TEIKIMO SCHEMA

|  |
| --- |
| **Dalyko mokytojų ir klasės vadovų teikiama pagalba** |
| Mokytojai, klasės vadovai teikia mokymosi pagalbą, organizuoja socialinių įgūdžių formavimo, pilietinės brandos, prevencinę veiklą; iškilus emociniams sunkumams, elgesio problemoms inicijuoja individualius pokalbius su mokiniu, jo tėvais, pokalbį su klase. Jei mokinys nedaro pažangos, dalyko mokytojas informuoja klasės vadovą, mokinio tėvus (globėjus, rūpintojus), progimnazijos švietimo pagalbos specialistus ir kartu tariasi dėl veiksmingos pagalbosorganizavimo. |

|  |
| --- |
| **Švietimo pagalbos specialistų teikiama pagalba** |
| Jei mokytojo ar klasės vadovo teikiamos pagalbos nepakanka, kreipiamasi į progimnazijos specialistus, kurie teikia pagalbą, vadovaudamiesi jų veiklą reglamentuojančiais dokumentais.* **Socialinis pedagogas**: organizuoja individualų darbą su mokiniu, bendradarbiauja su jo tėvais, dalyko mokytojais, klasės vadovu, pagalbos specialistais, kitomis institucijomis (VTAT, Vilniaus miesto šeštasis policijos komisariatas, VPPT). Vykdo problemų prevenciją, rengia ir teikia rekomendacijas mokiniams, jų tėvams, mokytojams.
* **Psichologa**s: konsultuoja mokinius, atlieka pirminį ir pakartotinį mokinio psichologinį – pedagoginį įvertinimą, šviečia mokyklos bendruomenę, rengia ir teikia rekomendacijas mokiniams, jų tėvams, mokytojams. Bendradarbiauja su mokinio tėvais, dalyko mokytojais, klasės vadovu, kitais pagalbos mokiniui specialistais, kitomis institucijomis.
* **Logopedas**: vertina mokinių kalbos raidos ypatumus, nustato kalbos ir kitus komunikacijos sutrikimus, specialiuosius ugdymosi poreikius; veda individualiąsias, pogrupines ir grupines pratybas; šviečia mokyklos bendruomenę; bendradarbiauja su mokinio tėvais, dalyko mokytojais, klasės vadovu, kitais pagalbos mokiniui specialistais, kitomis institucijomis.
* **Specialusis pedagogas**: atlieka pedagoginį mokinių vertinimą, nustato mokinių žinių, mokėjimų, įgūdžių, gebėjimų lygį ir jų atitikimą ugdymo programoms bei įvertina pažangą mokykloje. Veda specialiąsias pamokas specialiųjų ugdymosi poreikių turintiems mokiniams. Teikia metodinę pagalbą, rengia ir teikia rekomendacijas, bendradarbiauja su mokinių tėvais, dalyko mokytojais, klasės vadovu, kitais pagalbos mokiniui specialistais, kitomis institucijomis.
* **Mokytojo padėjėjas**: teikia individualią pagalba mokiniui klasėje, bendradarbiauja su mokinių tėvais, dalyko mokytojais, klasės vadovu, kitais pagalbos mokiniui specialistais.
* **Visuomenės sveikatos priežiūros specialistas**: teikia individualią pagalbą mokiniui,

bendradarbiauja su mokytojais, klasės vadovais, specialistais, kitomis institucijomis. |

|  |
| --- |
| **Vaiko gerovės komisijos teikiama pagalba** |
| **Vaiko gerovės komisija** organizuoja ir koordinuoja prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą mokiniams, turintiems specialiųjų ugdymosi poreikių, atlieka mokinio specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir atlieka kitas su vaiko gerovesusijusias funkcijas. |

Nepavykus išspręsti mokinio mokymosi, elgesio, lankomumo ir kitų problemų mokytojas, klasės vadovas kreipiasi į progimnazijos Vaiko gerovės komisiją. Komisija svarsto mokinio problemų priežastis, siūlo galimus pagalbos būdus, teikia rekomendacijas, kviečia į posėdžius mokinį, mokinio tėvus, klasės auklėtoją, dėstančius mokytojus. Poreikiui esant, sudaromas pagalbos vaikui planas, paskiriamas pagalbos plano įgyvendinimą koordinuojantis asmuo, kuris kartu su vaiku, jo tėvais (globėjais, rūpintojais) numato siekiamus tikslus, suplanuoja jų įgyvendinimo žingsnius, atsakomybes ir periodiškus susitikimus teikiamos pagalbos rezultatams aptarti.

|  |
| --- |
| **Kitų institucijų pagalba** |
| Progimnazija bendradarbiauja su sveikatos ugdymo, policijos, socialinėmis, vaiko teisių ir kitomis institucijomis, dirbančiomis su vaikais bendruomenėje dėl pagalbos teikimo progimnazijoje ir už jos ribų:* Vilniaus pedagogine psichologine tarnyba;
* Vaikų teisių apsaugos tarnyba;
* Vilniaus miesto policijos penktasis komisariatas;
* Vaiko raidos centras;
* Paramos vaikams centras;
* Socialinės paramos skyrius, seniūnija / socialiniai darbuotojai darbui su socialinės rizikos šeimomis.
 |

**PAGALBOS TEIKIMO EILIŠKUMAS**

|  |  |  |  |
| --- | --- | --- | --- |
|  | **Pagalbos****gavėjas** | **Pagalbos teikėjas** | **Tėvų informavimas** |
| **I PAKOPA** | MOKINYS | Mokytojas | Tėvai informuojami elektroniniodienyno skiltyje „Pastabos / pagyrimai“ ar / ir elektroniniu pranešimu dienyne. |
| **II PAKOPA** | Klasės vadovas | Tėvai informuojami elektroninio dienyno pranešimu, tėvamsneprisijungus – telefonu, esant poreikiui kviečiami. |
| **III PAKOPA** | Pagalbos specialistai (psichologas, socialinis pedagogas, logopedas, specialusis pedagogas, mokytojo padėjėjas, visuomenės sveikatospriežiūros specialistas) | Tėvai informuojami elektroninio dienyno pranešimu, esant būtinybei kviečiami atvykti. |
| **IV PAKOPA** | Vaiko gerovėskomisija | Tėvai kviečiami į posėdį. |

|  |  |  |  |
| --- | --- | --- | --- |
| **V PAKOPA** |  | Mokyklos vadovybė | Tėvai kviečiami esant poreikiui. |
| **VI PAKOPA** | Kitos institucijos (Vilniaus miesto penktasis policijos komisariatas, Vaiko teisių apsaugos tarnyba, Vilniaus miesto pedagoginė psichologinė tarnyba, psichikos sveikatoscentrai) | Tėvai ankstesniuose pokalbiuose informuojami apie galimą informacijos teikimą kitoms institucijoms. |

Suderinta:

2021-06-08 mokytojų tarybos posėdžio protokolu Nr.3.

2021-06-16 mokytojų tarybos posėdžio protokolu Nr.4.

Pritarta:

2021-06-29 progimnazijos tarybos posėdžio protokolu Nr.3.

Vilniaus Jono Pauliaus II progimnazijos pagalbos teikimo modelio

1 priedas

VILNIAUS JONO PAULIAUS II PROGIMNAZIJOS VAIKO GEROVĖS KOMISIJA (VGK) PAGALBOS MOKINIUI PLANAS

20 –20 m. m.

|  |  |  |
| --- | --- | --- |
| Mokinio vardas, pavardė |  | Problemos apibūdinimas |
| Klasė |  |  |
| VGK/PPT vertinimo išvada, SUP lygis (jei yra) |  |
| Rekomenduota pagalba |  | Tikslas (-ai) plano įgyvendinimo laikotarpiu |
| Pagalbos teikėjų susitikimųperiodiškumas pagalbos rezultatams aptarti |  |  |

|  |  |  |  |  |
| --- | --- | --- | --- | --- |
| **Pagalbos****teikėjai** | **Siektinas rezultatas** | **Veiksmai (tikslo įgyvendinimo žingsniai)** | **Periodiškumas,****laikas** | **Rezultatai plano****vykdymo pabaigoje** |
| Pedagogas (-ai) |  |  |  |  |
| Specialusispedagogas |  |  |  |  |
| Logopedas |  |  |  |  |
| Socialinis pedagogas |  |  |  |  |
| Psichologas |  |  |  |  |
| Tėvai (globėjai,rūpintojai) |  |  |  |  |
| Mokinys |  |  |  |  |

SUSIPAŽINAU

Klasės vadovas

VGK pirmininkas

Mokinio tėvai (globėjai, rūpintojai) \_

Vilniaus Jono Pauliaus II

progimnazijos pagalbos

teikimo modelio

2 Priedas

VILNIAUS JONO PAULIAUS II PROGIMNAZIJOS DRAUSMĖS PAŽEIDIMO AKTAS

........................................

(data)

**Mokinys(ė)** ...................................................................................................., klasė................

***Pamokos, pertraukos, renginio metu*** (pabraukti):

 neturėjo mokymosi priemonių;

 trukdė pamoką: išdykavo, triukšmavo, replikavo, nereagavo į drausminančias pastabas;

 nedalyvavo ugdomojoje veikloje: nedirbo, neatliko mokytojo skirtų užduočių;

 vėlavo;

 savavališkai išėjo iš kabineto pamokos metu;

 naudojosi telefonu, grotuvu ar kitais ugdymo procese nereikalingais daiktais;

 nepagarbiai, įžūliai, žeminančiai elgėsi su mokytojais, mokiniais, kitais mokyklos bendruomenės nariais;

 vartojo necenzūrinius žodžius;

 pastebėtas apsvaigęs nuo alkoholio ar kitų narkotinių medžiagų progimnazijoje (progimnazijos teritorijoje);

 pastebėtas rūkantis progimnazijoje (progimnazijos teritorijoje);

 tyčia sunaikino ar sugadino progimnazijos turtą;

 pasisavino svetimą daiktą (-us); sukėlė muštynes, mušėsi;

 pertraukos metu bėgiojo, triukšmavo, stumdėsi, prasivardžiavo, tyčiojosi iš kitų;

 praleidinėjo pamokas be pateisinamos priežasties;

 nedėvi sportinės aprangos fizinio ugdymo pamokose;

 šiukšlino mokykloje ir jos teritorijoje, atsisakė surinkti šiukšles;

 kita (įrašyti).

....................................................................................................................................................

................................................................................................................................................................

 (mokytojo parašas) (mokytojo vardas, pavardė)

**Drausmės pažeidimo priežasčių paaiškinimas** *(pildo mokinys):*

...............................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

................................................................................................................................................................

 (mokinio parašas) (mokinio vardas, pavardė)

**Susipažinau** *(tėvai (globėjai, rūpintojai):*

 (parašas) ( vardas, pavardė)

Šių pažeidimų priežastis aiškinosi:

Klasės vadovas ................................................................................ data .............................

 (vardas, pavardė, parašas)

Socialinė pedagogė .................................................................................. data .............................

 (vardas, pavardė, parašas)